Projektas



[image: konturas]

ŠAKIŲ RAJONO SAVIVALDYBĖS TARYBA

SPRENDIMAS
DĖL SAVIVALDYBĖS TURTO INVESTAVIMO Į VIEŠĄJĄ ĮSTAIGĄ ŠAKIŲ  KREPŠINIO KLUBĄ

2026 m. kovo 20 d.  Nr. TSP-45
Šakiai

	Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 22 straipsnio 1 dalies 2 punktu ir 2 dalimi, Sprendimo investuoti valstybės ir savivaldybių turtą priėmimo tvarkos aprašu, patvirtintu Lietuvos Respublikos Vyriausybės 2007 m. liepos 4 d. nutarimu Nr. 758 „Dėl Sprendimo investuoti valstybės ir savivaldybių turtą priėmimo tvarkos aprašo patvirtinimo“, bei atsižvelgdama į Šakių rajono savivaldybės mero 2026 m. vasario 23 d. pasiūlymą Nr. VL E-150, Šakių rajono savivaldybės taryba nusprendžia:
	Perduoti Šakių rajono savivaldybei nuosavybės teise priklausantį finansinį turtą (pinigus) – 40000,00 Eur (keturiasdešimt tūkstančių eurų) – kaip papildomą įnašą iš Šakių rajono savivaldybės 2026 metų biudžeto Švietimo, sporto ir kultūros puoselėjimo programos (kodas 002) lėšų viešajai įstaigai Šakių krepšinio klubui (įstaigos kodas Juridinių asmenų registre – 300143930, buveinės adresas: Šakių r. sav., Šakių sen., Gotlybiškių k.), didinant jos dalininkų kapitalą.



Savivaldybės meras							Raimondas Januševičius





Parengė:	Biudžeto, turto ir strateginio planavimo skyrius (I. Čepulionienė)
Pranešėja:	E. Grigaitienė

ŠAKIŲ RAJONO SAVIVALDYBĖS ADMINISTRACIJOS 
	   
AIŠKINAMASIS RAŠTAS
PRIE ŠAKIŲ RAJONO SAVIVALDYBĖS TARYBOS SPRENDIMO
„DĖL SAVIVALDYBĖS TURTO INVESTAVIMO Į VIEŠĄJĄ ĮSTAIGĄ ŠAKIŲ KREPŠINIO KLUBĄ“ PROJEKTO

2026 m. vasario 23 d.
Šakiai

	1. Parengto projekto tikslai, uždaviniai ir laukiami rezultatai: perduoti viešajai įstaigai Šakių krepšinio klubui, kurios dalyvė yra Šakių rajono savivaldybė, savivaldybės piniginį įnašą (40000,00 Eur), didinant įstaigos dalininkų kapitalą.
	2. Biudžeto lėšų poreikis, konkretūs finansavimo šaltiniai: Šakių rajono savivaldybės 2026 metų biudžeto Švietimo, sporto ir kultūros puoselėjimo programos (kodas 002) lėšos, priemonė 002-04-01-01 „VšĮ Šakių krepšinio klubo finansavimo programa“.

	Lėšų suma
	Suderinta su

	40000,00 Eur
	Biudžeto, turto ir strateginio planavimo skyriaus vedėja Egidija Grigaitiene



	3. Projekto antikorupcinis vertinimas (jei taip, pridedama antikorupcinio vertinimo pažyma): teisės akto projekto antikorupcinis vertinimas nėra atliekamas, nes teisės akto projektu nebus reguliuojami visuomeniniai santykiai, susiję su Lietuvos Respublikos korupcijos prevencijos įstatymo 8 straipsnio 1 dalyje reglamentuojamomis veiklos sritimis.
4. Kiti, projekto rengėjų nuomone, reikalingi paaiškinimai: vadovaujantis Sprendimo investuoti valstybės ir savivaldybių turtą priėmimo tvarkos aprašu, patvirtintu Lietuvos Respublikos Vyriausybės 2007 m. liepos 4 d. nutarimu Nr. 758 „Dėl Sprendimo investuoti valstybės ir savivaldybių turtą priėmimo tvarkos aprašo patvirtinimo“, pasiūlymą savivaldybės tarybai dėl sprendimo investuoti savivaldybės turtą priėmimo teikia savivaldybės vykdomoji institucija – savivaldybės meras. Teikiamame pasiūlyme nurodyti pagal minėtą nutarimą reikalaujami investavimo motyvai, laukiamas rezultatas, nurodoma, kurie investavimo kriterijai tenkinami. Siūlymo dėl investavimo ekonominis ir socialinis pagrindimas patvirtintas Šakių rajono savivaldybės mero 2026 m. vasario 20 d. potvarkiu Nr. MG-1 „Dėl siūlymo investuoti savivaldybės turtą į viešąją įstaigą Šakių krepšinio klubą ekonominio ir socialinio pagrindimo patvirtinimo“.
	Viešosios įstaigos Šakių krepšinio klubo įstatų 18.1 punkte nustatyta, jog dalininkų įnašai Klubui perduodami, pinigus įnešant į jo sąskaitą.

